OpenLLM-France/wikimedia huggingface dataset:
# Ezkerreko Mugimendu Abertzalea

Ezkerreko Mugimendu Abertzalea edo EMA Ipar Euskal Herriko alderdi politiko abertzale eta sozialista bat izan zen.
Iparretarrak (IK) erakundearen borrokaren zilegitasuna defendatzen zuen. Abertzaleen Batasuna (AB) koalizioaren sorreran parte hartu zuen eta kide gehienak bertan integratu ziren.

## Hauteskundeak

Frantziako Legebiltzarrerako hauteskundeetara Euskal Batasuna (EB, Herri Batasunaren gertukoa) alderdiarekin batera aurkeztu zen 1993. urtean. Ondoren Herri Batasunarekin, EBrekin eta Herriaren Alderekin (HA, Patxa eta Oldartzen mugimenduetatik zetorrena) akordio bat sinatu zuen 1994an.

## Ikus, gainera

* Alain Iriart

## Kanpo estekak

* (Gaztelaniaz) EMA Auñamendi eusko entziklopedian
* Datuak: Q8847224
# Ezkerreko Bloke Independentista (Aragoi)

Ezkerreko Bloke Independentista (aragoieraz, Bloque Independentista de Cuchas) Aragoiko ezker independentistaren zenbait alderdi eta erakundek osatzen duten koalizioa da: Purna, A Enrestida, A Clau Roya (euskaraz, Giltza Gorria), Aragoiar Langile Sindikatua (SOA), Universidat (lehen Unibersidá) unibertsitate-taldea eta Puyalón erakundeek, alegia. 2007an sortu zen aragoiar erakunde independentistak bloke bakar batean batzeko eta berme gehiagorekin Aragoirentzako independentziaren eta sozialismoaren alde borrokatzeko.

## Kanpo estekak

* Datuak: Q11162999
# Ezkerreko Alderdi Erradikala

Ezkerreko Alderdi Erradikala (frantsesez: Parti radical de gauche edo PRG) Frantziako zentro-ezkerreko alderdi politikoa izan zen. 1972an sortu zuten Alderdi Erradikal eta Erradikal Sozialistatik banatu ondoren. 2017an desegin zuten Mugimendu Erradikala sortzeko.

## Erreferentziak

* ↑ Berria. [#5376 Estilo Liburua. .

## Kanpo estekak

* Datuak: Q427965
* Multimedia: Parti radical de gauche / Q427965
# Enrique Ruano

Enrique Ruano Casanova (Madril, 1947ko uztailaren 7a - Ibidem, 1969ko urtarrilaren 20a) zuzenbideko ikasle eta frankismoaren aurkako militante espainiarra izan zen. Erregimen frankistaren polizia politiko sekretuaren zaintzapean zegoela erail zuten. Haren hilketak protesta mugimendu handia eragin zuen eta, ondorioz, frankistek 1969ko Espainiako salbuespen egoera ezarri zuten.

## Enrique Ruanoren hilketa

Enrique Ruano, Konplutentseko zuzenbideko ikaslea eta Frente de Liberación Popular alderdiko kidea, frankismoaren aurka Espainian borrokatu zuten talde politikoetako bat, 1969ko urtarrilaren 20an hil zuten, hiru egun lehenago atxilotu zuten Brigada Politiko Sozialeko (BPS) kideek Madrilen, orduko Mola Jeneralaren kaleko 60. zenbakiko (gaur egun Bergarako Printzearen kalea, 68) zazpigarren solairuko leihotik botata. Gertakarien unean, Francisco Luis Colino Hernández, Jesús Simón Cristóbal eta Celso Galván Abascal inspektoreekin zegoen. Segurtasuneko Zuzendaritza Nagusiaren bertsioaren arabera, Enrique Ruano 1969ko urtarrilaren 17an atxilotu zuten, kalean "Langileen Batzordeen" propaganda zabaltzeagatik, eta polizia-etxera eraman zuten. Hiru egun geroago, Madrilgo Bergarako Printzearen kaleko eraikin batera eraman zuten, etxebizitza miatzera, eta han, bertsio ofizialaren arabera, zazpigarren solairuko leiho batetik behera bota zuen bere burua. Gertaera suizidio gisa aurkeztu zuten frankistek ofizialki. José María Mohedano abokatuak adierazi zuenez, orain badakigu polizietako batek tiro egin ziola leihotik bota aurretik. Ondoren, lepauztaiaren hezurra zerratu zuten bala ager ez zedin, eta autopsia faltsutu zuten.
Mugimendu antifrankista osoak erailketatzat jo zuen Enrique Ruanoren heriotza, eta hainbat mobilizazio egin ziren gertakariak salatzeko. 1969ko otsailean, Ruano hil eta hilabetera, atxilotu zuten hiru poliziek "zorionak" jaso zituzten "egindako zerbitzuengatik".
Frankismoaren azken urteetako panoramaren barruan, gertaera horrek unibertsitate-giroetan eragin handia izan zuen. Erregimenak ez zuten ikerketa seriorik egin, baina hainbat abokatuk salaketa jarri zuten gertatutakoa ikertzeko, baina ez zuten lortu. Azkenik, familiak lortu zuen Auzitegi Gorenak 1994an kasua berriro irekitzea agintzea. 1996an, 27 urte geroago, Enrique Ruanorekin zeuden hiru poliziak auzipetu zituzten. Madrilgo Probintzia Auzitegiak baztertu egin zuen suizidioaren hipotesia, eta absolbitu egin zituen hiru agenteak, froga faltagatik.

## Erreferentziak

* ↑ https://www.elsaltodiario.com/crimenes-franquismo/tres-muertes-enrique-ruano-crimenes-franquismo-brigada-politico-social
* ↑ Lorenzo Rubio, César (2020). «La máquina represiva: la tortura en el franquismo». Pedro Oliver Olmo, ed. La tortura en la España contemporánea. Madril: Los Libros de la Catarata. 179.or. ISBN 978-84-1352-077-3.
* ↑ Lorenzo Rubio, 180.or.
* ↑ https://www.elconfidencial.com/espana/2019-01-19/enrique-ruano-50-aniversario-franquismo-universidad_1767462/
* ↑ https://www.publico.es/politica/enrique-ruano-margot-ruano-50-anos-despues-asesinato-hermano-no-hay-reparacion-posible-olvido-perdono.html

## Kanpo estekak

* Datuak: Q977884
# Enrique Pérez de Guzmán y Fernández de Velasco

Enrique Pérez de Guzmán y Fernández de Velasco, Sanlucarreko IX. Jauna, Nieblako VI. kondea, Medina-Sidoniako IV. dukea eta Cazazako II. markesa, Medina-Sidoniako Etxeko noble espainiar bat izan zen, Juan Alonso Pérez de Guzmán y Afán de Ribera Medina-Sidoniako III. dukea eta Isabel Fernández de Velascoren semea. María Téllez Girónekin ezkondu zen, Ureñako kondearen alaba, baina elkarrekin ez zuten seme-alabarik izan. Hil zenean, bere oinordeko, bere anaiorde Alonso Pérez de Guzmán y Zúñiga bihurtu zen.
# Enrique Sanz

Enrique Sanz Unzue (Orkoien, 1989ko irailaren 11 - ), euskal txirrindulari profesionala da, 2011z geroztik profesionala izandakoa. Bere ibilbidean garaipen bat lortu du.
Eusebio Unzue osaba du.

## Palmaresa

2010
* Sollube Zirkuitua
2011
* Madrilgo Erkidegoko Itzuliko etapa 1
* 2. Challenge Sprint Pron
2012
* 3. Getxoko Zirkuituan
2015
* 6. Getxoko Zirkuituan
2018
* Portugalgo Itzuliko etapa 1
2019
* Alentejoko Itzuliko 3 etapa
* Gaztela eta Leongo Itzuliko etapa 1
* Joaquim Agostinho Garaikurreko etapa 1
* 4. Getxoko Zirkuituan
2020
* Belgrado-Bania Lukako etapa 1
2021
* Alentejoko Itzuliko etapa 1

## Emaitzak lasterketa nagusietan

| Lasterketa | 2011 |
| Italiako Giroa | - |
| Frantziako Tourra | - |
| Espainiako Vuelta | - |
| Txirrindularitzako Munduko Txapelketak | - |
-: Ez zuen parte hartu Err.: Erretiratu zen

## Taldeak

* Movistar Team (2011)

## Kanpo estekak

Enrique Sanz - ProCyclingStats
* ↑ www.sitiodeciclismo.net
* Datuak: Q748471
* Multimedia: Enrique Sanz / Q748471
# Enrique Sendagorta

Enrique Sendagorta Aranburu (Plentzia, 1924ko uztailaren 17a - Madril, 2018ko urtarrilaren 5a) bizkaitar ingeniari eta enpresaburua izan zen.
Hainbat kargu izan zituen ibilbide luze eta emankor batean, hala enpresen barruan nola bankuetan. Denen artean Petronorren jokatutako rola azpimarratu behar da. Petrolio konpainiako fundatzaileetako bat izan zen, eta haren zuzendaritzan aritu zen 1976. urtera arte. Petronor eraikitzeko konkurtsoa irabazi zuen Senerrek, 1956an Sendagortak sortutako ingeniaritza enpresak. Senerrek, besteak beste, arma adimentsuak diseinatzen eta ekoizten ditu, misilak adibidez. Hil arte Sener Fundazioko presidentea zen Sendagorta. Finantza esparruan ere aritu zen, gainera. Banco de Vizcayako kontseilari ordezkaria izan zen, eta BBVko kontseilari gero.

## Erreferentziak

* ↑ Martin, Xabier. (2018-1-6). «Enrique Sendagorta zendu da, Petronorreko fundatzailea» Berria CC BY-SA 4.0 lizentziapean.

## Kanpo estekak

* Datuak: Q28662728
# Enrique San Francisco

Rogelio Enrique Quique San Francisco Cobo (Madril, 1955eko martxoaren 10a - Madril, 2021eko martxoaren 1a) espainiar aktore eta umorista zen. Vicente Haro aktorearen semea, kinki zineman nabarmendu zen.

## Filmografia hautatua

* Hombres y mujeres de blanco (1962)
* Diferente (1962)
* El aprendiz de clown (1967)
* Un invierno en Mallorca (1969)
* Estoy hecho un chaval (1975)
* Arriba Hazaña (1978)
* Sentados al borde de la mañana, con los pies colgando (1978)
* Navajeros (1980)
* Maravillas (1981)
* La mujer del ministro (1981)
* Colegas (1982)
* El pico (1983)
* Amanece, que no es poco (1988)
* La huella del crimen: El crimen del expreso de Andalucía (1991)
* Orquesta Club Virginia (1992)
* Acción mutante (1993)
* Tirano Banderas (1995)
* Así en el cielo como en la tierra (1995)
* La ley de la frontera (1995)
* Belmonte (1995)
* Hotel y domicilio (1995)
* La leyenda de Balthasar el castrado (1996)
* Pepe Guindo (1999)
* París-Tombuctú (1999)
* Más pena que gloria (2000)
* El chocolate del loro (2001)
* Sinfín (2005)
* Hot Milk (2005)
* La dama boba (2005)
* La crisis carnívora (2008)

## Kanpo estekak

* IMDBko fitxa (Ingelesez)
* Datuak: Q520118
* Multimedia: Enrique San Francisco / Q520118
# Enrique Simonet

Enrique Simonet Lombardo (Valentzia, 1866 – Madril, 1927) margolari espainiarra, artista, San Fernandoko Arte Ederren Errege Akademiako partaidea. Bere estiloa Errealismo barruan kokatzen da.

## Biografía

Enrique Simonet Valentzian, 1866ko otsailaren 2an jaio zen. Haurtzaroan haren lehenengo bokazioa elizarena izan zen baina gero margolaritzaren alde bestea baztertu zuen. Valentziako San Carlos Arte Ederren Eskolan ikasi zuen. Bernardo Ferrándiz artista valentziarrak Málaga tailer bat zuen eta han jarraitu zituen ikasketak. Andaluziako hiri berean bertako artisten zirkuluetan integratu zen, Malagako margolaritza eskolan alegia.
1887an Erromako Arte Ederren Akademia Espainiarra zelakoan lan egin zuen. Han San Pabloren dekapitazioa egin zuen. Italian eta Frantzian zehar ibili zen eta, 1890ean, Mediterraneo itsasoan ibili zen. Erroman ere, 1890an, bere lan ezagunena egin zuen: Autopsia; obra hau Eta bihotza zuen...! izenburuaz ere ezagutzen da. Beste bidaia Palestinara eraman zuen eta, halaber, beste obra ezaguna izango zena egiteko dokumentazioa bildu zuen: Flevit super illam. Azken lan monumetal honek sari eta domina asko jaso zituen, besteak beste Madrilgo Nazioarteko Erakusketarena, 1892an, Chicagokoarena, 1893an, Bartzelonarena, 1896an, eta Parisena, 1900an.
1893an eta 1894an, Madrilgo La Ilustración Española y Americana aldizkariaren gerra berriemale bezala, Marokon egon zen. 1901an San Jorgeko Arte Ederren Errege Akademian katedra bat eskuratu zuen, Artearen eta Izadiaren Formen Ikerketarena, alegia. Geroztik Bartzelonara bizi izatera joan zen nahiz eta udak Vigon igaro.
1911n, Madrilgo San Fernandoko Arte Ederren Errege Akademiako partaidea izan zen eta 1921-1922an El Paular erresidentziaren zuzendaria izan zen; erresidentzia hori paisaia margolarientzat zen. Azken urte horietan hiru ohial handiak egin zituen: Zuzenbidearen Alegoriak, gaur egun Bartzelonako Zuzenbide Jauregirako, eta Probintzien Alegoriak, Madrilgo Zuzenbide Jauregirako. 1927ko apirilaren 20an hil zen margolari valentziarra.

## Galeria

Hemen haren lan ezagunetarikoak biltzen digugu:
* Enrique Simonet
* San Pabloren dekapitazioa (1887), Malagako katedrala.
* Autopsia (1890), Pradoko Museoan ikus daiteke.
* Flevit super illam (Harengatik negar egin zuen)(1892).Pradoko Museoan ikus daiteke. Bere lan ezagunena da.
* Parisen epaiketa (1904),Malagako Museoan ikus daiteke.

## Erreferentziak

* 1 2 https://www.museodelprado.es/aprende/enciclopedia/voz/simonet-lombardo-enrique/ab9bc2bd-e392-48ef-9fe7-71884c2df1c9
* ↑ http://www.museosdeandalucia.es/cultura/museos/MMA/index.jsp?redirect=S2_3_1_1.jsp&idpieza=393&pagina=4
* ↑ http://www.foroxerbar.com/viewtopic.php?t=14684

## Kanpo loturak

* (Gaztelaniaz)ːEnrique Simoneti buruzko informazioa Pradoko Museoaren webgunean.
* (Gaztelaniaz)ːEnrique Simoneten 150.urtemugarekin egindako ekintza publikoa.
* (Gaztelaniaz)ːBiografia oso dokumentatuta.
* Datuak: Q94851
* Multimedia: Enrique Simonet / Q94851
# Enrique Pérez Vergara

Enrique Pérez Vergara, Flipy ezizenez ezagutua, (Valladolid, Gaztela eta Leon, Espainia, 1974- ) aktore eta umorista espainiarra da. Horrez gain, hainbat telebista-programen ekoizlea da.

## Lanak
### Irratia

* 100x100 (Cadena 100)
* No somos nadie. 2007ra arte irratsaioaren kolaboratzailea zen. Zientziaren atala aurkezten zuen.

### Telebista

* Rufus y Navarro
* Paco y Veva
* Showmatch
* ¿Quién es Tony Moog?
* Viajar
* La gran evasión (ETB)
* El Hormiguero. 2006tik kolaboratzailea da. Flipyren papera antzezten du eta programaren zientziaren atala aurkezten du.

### Ekoizpena

Vicente Harorekin batera, La 2 telebista-kateko Muchachada Nui programaren ekoizle exekutiboa da.

## Kanpo loturak

* (Gaztelaniaz) Flipy (IMDB)
* Datuak: Q5669654
# Enrique Pérez de Guzmán y Meneses

Enrique Pérez de Guzmán y Meneses (?-1492), Sanlucarreko VII. Jauna, Nieblako IV. kontea, Medina-Sidoniako II. dukea eta Gibraltarreko I. Markesa izan zen. Medina-Sidoniako Etxeko noble espainiar bat izan zen. Juan Alonso Pérez de Guzmán y Orozco eta Isabel de Meneses y Fonsecaren semea, Leonor de Mendoza y Riverarekin ezkondu zen 1463an, honekin, Juan Alonso Pérez de Guzmán y Afán de Ribera, Medina-Sidoniako III. dukea izango zena izan zuelarik.
# Enrique Santos Discépolo

Enrique Santos Discépolo (Buenos Aires, 1901eko martxoaren 27a - Buenos Aires, 1951ko abenduaren 23a) argentinar musikagile, musikari, antzerkigile eta zinemagilea izan zen. Besteak beste, Cambalache tango ospetsuaren egilea izan zen.

## Bizitza

Discépolo Buenos Airesen jaio zen, 1901eko martxoaren 27an. Aita, Santo Discépolo, napolitar musikaria zen, eta ama, Luisa Deluchi, argentinarra. Aita 1906an hil zen eta ama 1910ean. Anaia zaharrena Armando Discépolo antzerkigilea zen, eta haren eskutik egin zuen debuta eskenatoki gainean, 15 urte zituelarik. Handik gutxira idatzi zituen lehen antzerki lanak, eta baita tango hitzak ere: El bizcochito eta Qué Vachaché 1925ekoak dira.
Denbora luze gabe, tango abeslari hoberenak hasi ziren bere hitzak kantatzen: Azucena Maizanik, Tita Merellok eta Carlos Gardelek berak ere. Beti ere, aktore lana ez zuen alde batera utzi. 1920ko hamarkadaren amaieran idatzi zituen Esta noche me emborracho, Chorra, Malevaje, Soy un arlequín eta Yira-yira. Cambalache, 1934koa, Hamarraldi Zitalaren deskripzio gordina da. Peronismoaren aldeko kartsua izan zen. 1951n El hincha filmeko protagonista izan zen. Urte bereko abenduaren 23an hil zen, bihotzekoak jota.

## Erreferentziak

* 1 2 Enrique Santos Discépolo. elforjista.com (Noiz kontsultatua: 2016-12-29).
* 1 2 Jasinski, Alejandro. Enrique Santos Discépolo. elhistoriador.com.ar (Noiz kontsultatua: 2016-12-29).
* Datuak: Q765871
* Multimedia: Enrique Santos Discépolo / Q765871
# Esaias Tegner

Esaias Tegner (Kyrllerud, Suedia, 1782ko azaroaren 13a - Östrabo, Växjö, Suedia, 1846ko azaroaren 2a) suedierazko poeta izan zen. Bere garaiko poeta liriko ospetsuena izan zen. Apaiz protestante baten semea zen. Ikasketak Lundeko unibertsitatean egin zituen. Apaiz egin zen, eta Växjöko apezpiku izendatu zuten (1824). Eskandinaviako alegia zaharrak aztertu zituen, eta, bestalde, oso ezagun egin zen hizlari gisa. Poema abertzaleak idatzi zituen, batez ere. Frithiofssage (1825, Frithiofen Saga) izan zen Tegnerren obra nagusia. Beste obra batzuk: Svea (1811), Axel (1822), Hipokondria (1826).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q366765
* Multimedia: Esaias Tegnér / Q366765
# Esako udaletxea

Esako udaletxea Esa nafar udalerriko udaletxea da.
Esako Udalaren egoitza da eta René Petit karrikan kokatuta da.

## Eraikina

Oinplanoa eta solairua ditu, fatxadak goratuta, eta berrogeiko hamarkadan eraiki zuten. Eraikina eskola zaharrekin, idazkariaren etxebizitzarekin eta mediku-zerbitzuarekin partekatzen dute. Kale nagusian dago, eta René Petit izena du, Esako urtegiko presa eraikitzeko ingeniari zuzendaria, herrigunetik 3 km-ra.

## Erreferentziak

* Nafarroako Entziklopedia Handia | ESA. (Noiz kontsultatua: 2021-10-29).

## Ikus, gainera

* Esa

## Kanpo estekak

* Datuak: Q31187883
# Esamesa

Esamesak, txutxu-mutxuak edo hizkimizkiak norbaiti buruz eta horri kalte egiteko zabaltzen den berri egiazkoak, faltsuak edo ziurtatu gabeak dira, modu ezkutuan zabaltzen dena esamesa erasaten duen pertsonari bere burua defendatzeko aukerarik eman gabe.

## Ikus, gainera

* Elkarbizitza.

## Kanpo estekak

* Datuak: Q854648
* Multimedia: Gossip / Q854648
# Esan Erran irratia

Esan Erran irratia Basaburuako katea da, FM 107.9 frekuentzian eta euskaraz emititzen duena eskualdeko beste herri hauetarako ere: Imotz, Ultzama, Atez, Odieta, Anue eta Lantz.1998an ekin zioten lanari. 2012 an Nafarroako Gobernuak diru laguntzak moztu zituenean, irratiko langile bakarra langabezira joateaz gain irratia ixiltzeko sahiakera ere bezala hartu zen. Horren ondoren gazte talde batek asteroko saioak egiten mantenduzuen emisioa. 2013. urtean laguntza ekonomikorik gabe baina ilusioz, emisio frogak berriro egiten hasi ziren eta urte bukaerarako 24 orduz eta 7 asteko zazpi egunetan emititzen daude. Zonaldeko informazioa lantzen duen saioa goizeko 10etan zuzenean emititzen da eta beste euskal irrati txikien laguntzari esker eta baita teknologia askeei esker lortu da irratiaren itzulera.

## Ikus, gainera

* Nafarroa Garaiko euskarazko irratiak
* Ultzamaldea

## Kanpo estekak

* Esan erran Irratiaren webgunea
* Datuak: Q12257188
# Esaias van de Velde

Esaias van de Velde (Amsterdam, Herbehereak, 1587ko maiatzaren 17a - Haga, Herbehereak, 1630eko azaroaren 18a) margolaria izan zen. 1610-1618. urteetan Haarlemen eta, geroago, Orangeko etxeko gortean lan egin zuen, Hagan. Van Goyenen irakaslea izan zen. Pintura molde lasaia landu zuen eta naturaren behatzaile zorrotza izan zen. Argiaren eta atmosferaren efektuak islatzen saiatu zen. Paisaiak pintatu zituen batez ere, nekazaritza-eremuak, ibaiak eta dunak bereziki.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q467361
* Multimedia: Esaias van de Velde / Q467361
# Esako gudua (1521)

Esako Gudua 1521eko maiatzaren 18an borrokatu zen Esako zubian, André Foixkoa jauna buru zuen nafar-gaskoi espedizioa Nafarroa Garaira kontraerasoan sartu zenean; erresuma gehiena Karlos V.aren mendean zegoen Gaztelako Koroan, 1512an Fernando Katolikoak erresuma inbaditu ondoren. Naiarako dukeak, Nafarroako espainiar erregeordeak, ihes egin zuen. Petri Nafarroakoa mariskal semea Zangozara heldu zen, eta erresistentzia antolatu zuen. Zangozarrak altxa egin ziren gaztelar garnizioaren kontra eta bat egin zuten espedizioarekin.
Irunberri eta Ledeako gaztelar indarrak hauexek osatzen zuten: 150 calahorratar, Rodrigo de Hurtado kapitain zutela, eta Bergara kapitainaren tropak. Nafarren artean, berriz, Zangozako zinegotziek abizen deia egin zuten Petri Nafarroakoa semearen izenean, baita merindadean ere. Gaztelarrek irunberriar herritar batzuk hartu zituzten gidari Aragoira ihes egiteko, Esako zubitik. Joan Larekikoa zuten gidari burua.
Aldiz, hara baino lehen, bertan zituzten zain zangozarrak, ledeatarrak eta irunberriarrak bidea mozteko, Simon Ledeakoa buruzagi zutela. Martin Xabier zuen laguntzaile, Xabier eta Gendulaingo andrearen semea eta Orreagako priorearen morroia. Gaztelarrak borrokara oldartu ziren, baina garaituak izan ziren. Nafarrek bandera eta estandarteak kendu zizkioten gaztelar indarrari, eta 60 preso hartu, gehienak calahorratarrak. Gainera, haien armak, bular oskolak eta ezpatak atzeman zizkieten. Hiru calahorratar eta zangozar bat suertatu ziren hilik.
Garaipena edanez eta freskatuz ospatu zuten Xabierren etxean. Garaipen ospakizunetan, Joan Gurpegi Kontuen Ganberako epailea eta Migel Martinez Lesakakoa prokuradorea ere izan ziren, Zangozatik paradan zaldiz ibiliz eta jendearen bozkarioarekin bat eginez eta gaztelar banderak alderantziz erakutsiz. "Enrich! Enrich!" eta "Eusa! Eusa!" oihukatzen zuten. Gero, Antso Oibarkoaren alargunaren ostatura joan ziren, Petri Nafarroakoa hor baitzen tuterarren eskolta batekin. Gaztelar presoak aske utzi zituzten, eta Aragoira kanporatuak, Calahorrara itzul zitezen.

## Erreferentziak

* 1 2 3 4 Esarte Muniain, Pedro. (2001). Navarra, 1512-1530 : conquista, ocupación y sometimiento militar, civil y eclesiástico. Pamiela, 436-442 or. ISBN 84-7681-340-6. PMC 49819082. (Noiz kontsultatua: 2021-04-24).

## Ikus, gainera

* Amaiurko gazteluaren setioa
* Tuterako setioa (1512)
# Esako pilotalekua

Esako udal pilotalekua Nafarroako Esa udalerrian dagoen pilotaleku bat da. 2006an inauguratu zen. Herria zeharkatzen duen Ledea eta Jaka arteko errepidearen alboan dago.

## Kanpo estekak

* Datuak: Q31187884
# Esaldi gauzatzaile

Hizkuntzaren filosofian eta hizkuntza ekintzan, esaldi gauzatzailea da errealitate jakin bat deskribatzeaz gain, deskribatzen ari den errealitate soziala aldatzen duen esaldia. Esaldi gauzatzaileetan, adierazten den ideia, hura adierazte hutsagatik, gauzatu egiten da.
Hizkuntzaren filosofo John Langshaw Austinek proposatu zuen kontzeptua How to Do Things with Words lanean, hizkuntza ekintzen teoria garatu zuenean.
Esaldi gauzatzaileen zenbait adibide:
* "Harrikoa egingo dudala hitzematen dut"
* "Zure barkamen eskaera onartzen dut"
* "Itsasontzi honen izena Txapela izango da"

## Kanpo estekak

* Datuak: Q965415
# Eppelheim

Eppelheim Alemaniako hiri-udalerri bat da, Baden-Württemberg estatuan. Azken zentsuaren arabera 15.555 biztanle zituen, 5,7 kilometro koadroko azaleran.

## Kanpo estekak

* Datuak: Q82539
* Multimedia: Eppelheim / Q82539
# Eppelsheim

Eppelsheim Alemaniako udalerria da. Renania-Palatinatua estatuan kokatuta dago, [[Alzey-Worms (barrutia)|Alzey-Worms]] barrutian. 2014an 1.257 biztanle zituen 5,57 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q569785
* Multimedia: Eppelsheim / Q569785
# Eporidia

Eporidia Crambidae familiako tximeleta genero bat da. Bere espezie tipoa Eporidia dariusalis da.

## Espezieak

| Espeziea | Irudia | Egoera |
| Eporidia dariusalis | | daturik gabe |

## Kanpo estekak

* Datuak: Q5383815
# Eporycta

Eporycta Oecophoridae familiako tximeleta genero bat da. Bere espezie tipoa Eporycta tarbalea da.

## Espezieak

| Espeziea | Egoera |
| Eporycta chionaula | daturik gabe |
| Eporycta hiracopis | daturik gabe |
| Eporycta incanescens | daturik gabe |
| Eporycta lurida | daturik gabe |
| Eporycta pachnoscia | daturik gabe |
| Eporycta tarbalea | daturik gabe |

## Kanpo estekak

* Datuak: Q13860248
* Espezieak: Eporycta
# Eppelborn

Eppelborn Alemaniako udalerria da. Sarre estatuan kokatuta dago, [[Neunkirchen (barrutia)|Neunkirchen]] barrutian. 2014an 17.337 biztanle zituen 47,05 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q570286
* Multimedia: Eppelborn / Q570286
# Epoxi erretxina

Epoxi erretxina egiturak konpontzeko erabiltzen dena polimero termogogorgarria da. Epoxidoaren izen arrunta ere bada.
Epoxi erretxinek aplikazio asko dituzte, besteak beste, estaldura metalikoak, osagai elektroniko/elektrikoetan eta LED, goi-tentsioko instalazioetako isolatzaileak, pinturak, zuntzez indartutako materialak eta egiturazko itsasgarriak. Epoxi erretxina ohikoenak epiklorohidrina eta a bisfenol Aren arteko erreakzio baten ondorio dira.

## Erreferentziak

* ↑ Euskalterm: [Arkitektura hiztegia] [2020]
* ↑ Euskalterm: [Hiztegi Terminologikoa] [2010]

## Kanpo estekak

* Datuak: Q143983
* Multimedia: Epoxy resins / Q143983
# Eppards Point udalerria, Livingston konderria (Illinois)

Eppards Point udalerria Ameriketako Estatu Batuetako Illinois estatuko udalerri bat da, Livingston konderrian. Azken zentsuaren arabera 366 biztanle zituen, 36.48 milia karratu (94.5 km$^2$) eremuan.

## Ekonomia

2020ko zentsuaren arabera, Eppards Point udalerrian 172 etxebizitza zeuden. Per capita diru-sarrerak 43.051 estatubatuar dolar ziren.

## Kanpo estekak

* Datuak: Q5383838
# Espejón

Espejón Soriako probintziako udalerria da. Soriatik 75 kilometrora dago. 2007ko erroldaren arabera 201 biztanle zituen 21,97 km²-ko azaleran.

## Kanpo estekak

* Datuak: Q834118
* Multimedia: Espejón / Q834118